
Projektas


ŠIAULIŲ MIESTO SAVIVALDYBĖS TARYBA

SPRENDIMAS
DĖL ŠIAULIŲ MIESTO SAVIVALDYBĖS TARYBOS 2022 M. LIEPOS 7 D. SPRENDIMO NR. T-285 „DĖL ŽEMĖS NUOMOS MOKESČIO IR PRIEDO UŽ VALSTYBINĖS ŽEMĖS NUOMĄ IR NAUDOJIMĄ APSKAIČIAVIMO, MOKĖJIMO IR APSKAITOS TAISYKLIŲ PATVIRTINIMO“ PAKEITIMO 

2025 m.                d. Nr. T-
Šiauliai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 28 punktu, 16 straipsnio 1 dalimi, Kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodika, patvirtinta Lietuvos Respublikos aplinkos ministro 2024 m. liepos 19 d. įsakymu Nr. D1-247 „Dėl Kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodikos patvirtinimo“,  Šiaulių miesto savivaldybės taryba nusprendžia:
Pakeisti Šiaulių miesto savivaldybės tarybos 2022 m. liepos 7 d. sprendimą Nr. T-285 „Dėl Žemės nuomos mokesčio ir priedo už valstybinės žemės nuomą ir naudojimą apskaičiavimo, mokėjimo ir apskaitos taisyklių patvirtinimo“:
. Pakeisti nurodyto sprendimo 1 punktu patvirtintas Žemės nuomos mokesčio ir priedo už valstybinės žemės nuomą ir naudojimą apskaičiavimo, mokėjimo ir apskaitos taisykles:
. pakeisti 1 punktą ir jį išdėstyti taip:
„. Žemės nuomos mokesčio ir žemės nuomos mokesčio priedo už valstybinės žemės nuomą ir naudojimą, apskaičiavimo, mokėjimo ir apskaitos taisyklės (toliau – Taisyklės) nustato žemės nuomos mokesčio (toliau – nuomos mokestis) ir žemės nuomos mokesčio priedo (toliau – priedas) už valstybinės žemės sklypus, išnuomotus ne aukciono būdu, aukciono būdu ir už naudojamą valstybinę žemę, suteiktą teisės aktų nustatyta tvarka, arba už sklypus, kuriais naudotis leista valstybinę žemę administruojančių institucijų sprendimais, nesudarius valstybinės žemės nuomos sutarties, apskaičiavimo, mokėjimo, apskaitos, lengvatų taikymo, skolų pripažinimo beviltiškomis Šiaulių miesto savivaldybėje tvarką.“;
. pakeisti 2 punktą ir jį išdėstyti taip:
„. Taisyklės parengtos vadovaujantis Lietuvos Respublikos vietos savivaldos įstatymu, Lietuvos Respublikos civiliniu kodeksu, Lietuvos Respublikos žemės įstatymu, Lietuvos Respublikos žemės reformos įstatymu, Lietuvos Respublikos laisvųjų ekonominių zonų pagrindų įstatymu, Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, Lietuvos Respublikos Vyriausybės 2002 m. lapkričio 19 d. nutarimu Nr. 1798 „Dėl nuomos mokesčio ir žemės nuomos mokesčio priedo už valstybinę žemę“, Lietuvos Respublikos Vyriausybės 2003 m. lapkričio 10 d. nutarimu Nr. 1387 „Dėl žemės nuomos mokesčio už valstybinės žemės sklypų naudojimą“, Lietuvos Respublikos aplinkos ministro 2024 m. liepos 19 d. įsakymu Nr. D1-247 „Dėl Kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodikos patvirtinimo“ ir kitais Lietuvos Respublikos teisės aktais.“;
. pakeisti 8.8 papunktį ir jį išdėstyti taip:
„. gavus sutikimus leisti statyti laikinuosius nesudėtingus statinius, įrengti įrenginius valstybinėje žemėje;“;
. pakeisti 8.9 papunktį ir jį išdėstyti taip:
„. gavus sutikimą leisti laikinai naudotis valstybine žemė statybos metu.“;
. pakeisti 14 punktą ir jį išdėstyti taip:
„. Pateikta mokėtojo deklaracija registruojama Savivaldybės administracijos dokumentų valdymo sistemos „Avilys“ (toliau – „Avilys“). Jei pateiktos ankstesnio laikotarpio mokėtojo deklaracijos duomenys nesikeičia, naujos mokėtojo deklaracijos pateikti nereikia, išskyrus bendrijas, kurios mokėtojo deklaracijas teikia kasmet iki rugsėjo 1 dienos.“; 
. pakeisti 21.2 papunktį ir jį išdėstyti taip:
„. Jeigu žemės sklypas suformuotas ir jame yra keli pastatai (statiniai), priklausantys skirtingiems savininkams, ir jie nėra sudarę valstybinės žemės nuomos sutarčių (ir Nacionalinės žemės tarnybos prie Aplinkos ministerijos direktoriaus įsakymu ar Savivaldybės tarybos sprendimu, ar pagal Kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodiką, patvirtintą Lietuvos Respublikos aplinkos ministro 2024 m. liepos 19 d. įsakymu Nr. D1-247 „Dėl Kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodikos patvirtinimo“, nėra nustatytos žemės sklypo dalys statiniams eksploatuoti), naudojamos sklypo dalys, reikalingos pastatams (statiniams) eksploatuoti, nustatomos proporcingai visų esamų sklype pastatų (statinių) bendro ploto, apskaičiuojamo pastato (statinio) ar patalpų ploto ir viso suformuoto žemės sklypo ploto santykiui. Jeigu žemės sklypas yra suformuotas ir jame yra pastatai (statiniai), priklausantys vienam savininkui, nuomos mokestis skaičiuojamas už visą suformuoto žemės sklypo plotą. Sutarčiai nutrūkus ar pasibaigus, nuomos mokestis skaičiuojamas už tą patį plotą, kaip buvo nustatyta nuomos sutartyje.“;
. pakeisti 22 punktą ir jį išdėstyti taip:
. Nuomos mokesčio priedas apskaičiuojamas ir mokamas, kaip nustatyta Žemės įstatymo 9 straipsnio 20 dalyje. Per 2 metus arba 5 metus, kai vadovaujantis Teritorijų planavimo įstatymu turi būti rengiamas vietovės lygmens teritorijų planavimo dokumentas, nuo sprendimo pakeisti pagrindinę žemės naudojimo paskirtį ir (ar) būdą priėmimo valstybinės žemės nuomininkui nepradėjus naujų statinių ar įrenginių statybos ir (ar) esamų statinių ir įrenginių rekonstravimo ir valstybinės žemės nuomotojui nustačius, kad valstybinės žemės sklype yra eksploatuojami esami statiniai ar įrenginiai ir vykdoma veikla pagal iki sprendimo pakeisti pagrindinę žemės naudojimo paskirtį ir (ar) būdą priėmimo nustatytus pagrindinę žemės naudojimo paskirtį ir (ar) būdą, valstybinės žemės nuomininkas privalo sumokėti žemės nuomos mokesčio priedą, lygų 5 procentams valstybinės žemės sklypo ar jo dalies, kurių pagrindinė žemės sklypo naudojimo paskirtis ir (ar) būdas yra pakeisti, vidutinės rinkos vertės, apskaičiuotos po pagrindinės žemės naudojimo paskirties ir (ar) būdo pakeitimo atliekant valstybinės žemės sklypo vertinimą masiniu būdu Vyriausybės nustatyta tvarka. Žemės nuomos mokesčio priedas į savivaldybės biudžetą mokamas Vyriausybės nustatyta tvarka kiekvienais metais iki pranešimo apie naujų statinių ar įrenginių statybos ir (ar) esamų statinių ar įrenginių rekonstravimo pradžią pateikimo dienos.“; 
. pakeisti 50 punktą ir jį išdėstyti taip:
„. Žemės valdymo skyrius mokesčio mokėtojo (ar Nacionalinės žemės tarnybos prie Aplinkos ministerijos) prašymu  per 20 darbo dienų išduoda pažymą, patvirtinančią atsiskaitymą už valstybinės žemės nuomą.“
. Pakeisti nurodyto sprendimo 2 punktu patvirtintos Nuomos mokesčio už valstybinę žemę skolos sumokėjimo pavyzdinės sutarties formą ir V skyriaus lentelės pirmąją skiltį išdėstyti taip:

